
46 DR.31.5.2004 

 

sampai sekarang  belum ada public hearing  barulah  pergi ke mana-mana tempat  di 
mana Pengerusi atau Timbalan Pengerusi  ada berjumpa  dengan akhbar, pemberita 
dan itulah bahagian public sahaja, tetapi tidak pernah ada  public hearing dan bolehkah 
Yang Berhormat Timbalan Menteri  menyampaikan peringatan ini supaya kita  mahu 
Suruhanjaya  Polis boleh mendapat keyakinan  orang ramai  dan bukan  sebaliknya.  

Dato' Haji Noh bin Haji Omar:  Terima kasih Yang Berhormat.  Saya  akan 
pergi  kepada isu yang keempat  tadi ya.  Isu ada sepuluh Yang Berhormat, baru empat 
ini.   

Tuan Yang di-Pertua, Yang Berhormat Ipoh Barat telah  mempersoalkan 
kehadiran pihak Cawangan Khas semasa inquiry awam  Suruhanjaya Penambahbaikan  
dan  Pengurusan PDRM.  Untuk makluman Yang Berhormat,  salah satu pendekatan 
untuk  mendapatkan maklum balas  dari orang ramai  adalah melalui  inquiry awam.  
Ianya tidak terhad  kepada orang  awam sahaja tetapi  juga terbuka kepada pihak polis.   

Mengenai kehadiran pihak Cawangan Khas ianya merupakan  satu kebetulan.  
Walau bagaimanapun, kerajaan  telah  mengambil tindakan dan  memaklumkan  
kepada pegawai atasan PDRM di Bukit Aman agar pihak Cawangan  Khas  tidak 
berada di inquiry awam.   

Yang Berhormat bagi Kepong membangkitkan  mengenai Suruhanjaya 
Penambahbaikan juga, saya ingin memaklumkan bahawa  terma  rujukan  mengenai  
Suruhanjaya adalah jelas.  Suruhanjaya ini  dikehendaki  menyediakan satu laporan 
yang  lengkap mengenai siasatan  yang dilakukan.  Laporan ini hendaklah dihantar  
kepada  Seri Paduka Baginda Yang di-Pertuan Agong pada Februari 2005.  Oleh yang 
demikian, saranan Yang Berhormat  mengenai cadangan kertas putih ini  tidak 
berbangkit.   

Yang Berhormat juga  ada mempersoalkan mengapa perkataan ‘Diraja’  tidak 
ada di dalam Suruhanjaya ini.  Untuk makluman Yang Berhormat,  Suruhanjaya ini  
memang dikenali sebagai  Suruhanjaya  Diraja Penambahbaikan  Perjalanan dan  
Pengurusan Polis  Diraja. Semua inquiry dan  maklum balas  tidak  terhad kepada  
sesiapa, sama ada orang awam  ataupun  pihak polis termasuklah Ahli-ahli Parlimen.  
Suruhanjaya ini  pernah menerima aduan  dari beberapa orang wakil rakyat.  Tujuannya 
adalah untuk  memperbaiki perkhidmatan polis di negara ini. 

 Yang kelima, isu mengenai dadah. Yang Berhormat bagi Labuan 
mencadangkan agar operasi-operasi anti-dadah diperhebat di negeri-negeri yang 
menunjukkan peningkatan dalam masalah dadah. Tuan Yang di-Pertua, kerajaan 
sentiasa memantau peningkatan masalah penyalahgunaan dadah di seluruh negara. 
Usaha-usaha pencegahan melalui penguatkuasaan undang-undang sentiasa dijalankan 
oleh agensi-agensi penguat kuasa seperti PDRM.  Keanggotaan agensi-agensi penguat 
kuasa ini juga sentiasa dikaji dan diseimbangkan menurut beban tugas yang dijalankan 
dari semasa ke semasa.  Usaha membanteras gejala dadah memerlukan peruntukan 
yang besar.   

Kerajaan sentiasa meminta dan menggalakkan pelbagai lapisan masyarakat, 
sama ada dari pihak swasta dan juga pertubuhan-pertubuhan, badan-badan bukan 
kerajaan seperti PEMADAM, bersama-sama membantu menangani gejala dadah.  
Pada tahun 2003, kerajaan telah memperuntukkan sejumlah RM2 juta kepada 
PEMADAM bagi menjalankan program-program membasmi dadah.  Kerajaan sentiasa 
memberikan perhatian untuk membantu pihak bukan kerajaan yang bersama-sama 
berusaha menangani gejala dadah.  Ini tertakluk kepada keperluan dan keupayaan 
kewangan kerajaan…. 

Datuk Haji Mohamed bin Haji Aziz:  [Bangun] 

Dato' Haji Noh bin Haji Omar:  Yang Berhormat bagi Gerik membangkitkan 
mengenai kaedah rawatan penagihan dadah yang menggunakan kaedah rawatan 
berbentuk alternatif dan keagamaan …. 

Timbalan Yang di-Pertua [Datuk Dr. Yusof bin Yacob]:  Yang Berhormat 
bagi Sri Gading bangun, Yang Berhormat. 

Dato' Haji Noh bin Haji Omar:  .…yang dijalankan oleh Rumah Sahabat 
INSAF  



sampai sekarang belum ada public hearing barulah pergi ke mana-mana tempat di mana Pengerusi atau Timbalan Pengerusi ada berjumpa dengan akhbar, pemberita dan itulah bahagian public sahaja, tetapi tidak pernah ada public hearing dan bolehkah Yang Berhormat Timbalan Menteri menyampaikan peringatan ini supaya kita mahu Suruhanjaya Polis boleh mendapat keyakinan orang ramai dan bukan sebaliknya. Dato' Haji Noh bin Haji Omar: Terima kasih Yang Berhormat. Saya akan pergi kepada isu yang keempat tadi ya. Isu ada sepuluh Yang Berhormat, baru empat ini. Tuan Yang di-Pertua, Yang Berhormat Ipoh Barat telah mempersoalkan kehadiran pihak Cawangan Khas semasa inquiry awam Suruhanjaya Penambahbaikan dan Pengurusan PDRM. Untuk makluman Yang Berhormat, salah satu pendekatan untuk mendapatkan maklum balas dari orang ramai adalah melalui inquiry awam. Ianya tidak terhad kepada orang awam sahaja tetapi juga terbuka kepada pihak polis. Mengenai kehadiran pihak Cawangan Khas ianya merupakan satu kebetulan. Walau bagaimanapun, kerajaan telah mengambil tindakan dan memaklumkan kepada pegawai atasan PDRM di Bukit Aman agar pihak Cawangan Khas tidak berada di inquiry awam. Yang Berhormat bagi Kepong membangkitkan mengenai Suruhanjaya Penambahbaikan juga, saya ingin memaklumkan bahawa terma rujukan mengenai Suruhanjaya adalah jelas. Suruhanjaya ini dikehendaki menyediakan satu laporan yang lengkap mengenai siasatan yang dilakukan. Laporan ini hendaklah dihantar kepada Seri Paduka Baginda Yang di-Pertuan Agong pada Februari 2005. Oleh yang demikian, saranan Yang Berhormat mengenai cadangan kertas putih ini tidak berbangkit. Yang Berhormat juga ada mempersoalkan mengapa perkataan 'Diraja' tidak ada di dalam Suruhanjaya ini. Untuk makluman Yang Berhormat, Suruhanjaya ini memang dikenali sebagai Suruhanjaya Diraja Penambahbaikan Perjalanan dan Pengurusan Polis Diraja. Semua inquiry dan maklum balas tidak terhad kepada sesiapa, sama ada orang awam ataupun pihak polis termasuklah Ahli-ahli Parlimen. Suruhanjaya ini pernah menerima aduan dari beberapa orang wakil rakyat. Tujuannya adalah untuk memperbaiki perkhidmatan polis di negara ini. Yang kelima, isu mengenai dadah. Yang Berhormat bagi Labuan mencadangkan agar operasi-operasi anti-dadah diperhebat di negeri-negeri yang menunjukkan peningkatan dalam masalah dadah. Tuan Yang di-Pertua, kerajaan sentiasa memantau peningkatan masalah penyalahgunaan dadah di seluruh negara. Usaha-usaha pencegahan melalui penguatkuasaan undang-undang sentiasa dijalankan oleh agensi-agensi penguat kuasa seperti PDRM. Keanggotaan agensi-agensi penguat kuasa ini juga sentiasa dikaji dan diseimbangkan menurut beban tugas yang dijalankan dari semasa ke semasa. Usaha membanteras gejala dadah memerlukan peruntukan yang besar. Kerajaan sentiasa meminta dan menggalakkan pelbagai lapisan masyarakat, sama ada dari pihak swasta dan juga pertubuhan-pertubuhan, badan-badan bukan kerajaan seperti PEMADAM, bersama-sama membantu menangani gejala dadah. Pada tahun 2003, kerajaan telah memperuntukkan sejumlah RM2 juta kepada PEMADAM bagi menjalankan program-program membasmi dadah. Kerajaan sentiasa memberikan perhatian untuk membantu pihak bukan kerajaan yang bersama-sama berusaha menangani gejala dadah. Ini tertakluk kepada keperluan dan keupayaan kewangan kerajaan.... Datuk Haji Mohamed bin Haji Aziz: [Bangun]. Dato' Haji Noh bin Haji Omar: Yang Berhormat bagi Gerik membangkitkan mengenai kaedah rawatan penagihan dadah yang menggunakan kaedah rawatan berbentuk alternatif dan keagamaan .... Timbalan Yang di-Pertua [Datuk Dr. Yusof bin Yacob]: Yang Berhormat bagi Sri Gading bangun, Yang Berhormat. Dato' Haji Noh bin Haji Omar: ....yang dijalankan oleh Rumah Sahabat INSAF.